**Karl Johan Stensland** (født 28. april 1937, død 4. desember 2018) var en norsk politiker og forretningsperson fra Haugesund.

Politisk karriere
-----------------

Karl Johan Stensland var i flere år en av KrFs mest profilerte politikere i Haugesund. Han var medlem av bystyret, formannskapet, leder av det kommunale kulturstyret og senere hovedutvalg i til sammen 20 år. I 2007 meldte han overgang til Høyre, blant annet på grunn av Medhaug-saken. En av hans viktigste politiske saker var ungdomsarbeidet i kommunen, der han blant annet var sentral i å få på plass Gamle Slaktehuset som allaktivitetshus i Haugesund sentrum. Som politiker jobbet han tett mot kirken, da han var med å ordne klokkespillet og kororgelet i Vår Frelsers kirke. Han var også involvert i byggingen av Rossabø kirke sør i Haugesund. For innsatsen ble sønnen hans, Sveinung Stensland, den første som ble døpt i kirken den 17. desember 1972. I januar 2013 ble Karl Johan tildelt KS-medaljen for lang tjeneste i Haugesund kommune.

Speiderarbeid
-------------

Karl Johan Stensland var hele sitt liv aktiv i speiderbevegelsen. Allerede i 1949 som 12-åring debuterte han på speiderleir i Hålandsdalen. Siden var han så langt mulig med på speiderleir hver sommer. Den 1. september 1961 stiftet Karl Johan speidertroppen 15. Haugesund KFUM. Denne troppen ble til ved at 14. Haugesund KFUM ble delt opp. I 1962 hadde 15. Haugesund den første ulveflokken Han ble i 1972 valgt inn i landsstyret til Norges KFUM speiderene. Stensland mottok i 1983 KFUM speidernes hederstegn i gull for sitt arbeid for speiderbevegelsen i Norge.

O.J. Hanssen
------------

Karl Johan Stensland var lenge eier og driver av parfymeriet O.J Hanssen i Haugesund sentrum. Parfymeriet er den nest eldste butikken i Haugesund sentrum etablert i 1889, og feiret 125-årsjubileum i 2014. Karl Johan startet som ærendsgutt hos klesbutikken Lie Herre som 15-åring, og ble raskt ekspeditør der. Som 19åring ble Karl Johan tilbudt jobb i parfymeriet av innehaveren Arnulf Hanssen. Hanssen spurte Karl Johans daværende sjef Einar Lie om han kunne få tilby Karl Johan en stilling. Einar Lie var positiv til at Karl Johan skulle begynne hos Arnulf Hanssen, og rådet ham til å takke ja.

Da O.J Hanssens sønn Arnulf Hanssen døde ugift og uten barn, fikk Karl Johan Stensland tilbud om å kjøpe seg inn i butikken i 1972, og ble også disponent over forretningen. Noen år senere kjøpte han resten av selskapet. Selskapet er i dag eid av sønnen Hans Kristian Stensland som overtok driften etter Karl Johan.

Det var i 1980-årene god omsetning i parfymeriet som ble oppfattet som butikken som hadde alt. De produserte egne kremer, parfymer og hadde sykeartikler til hjemmesykepleien. Senere kom lov om kosmetikkavgift og statlige og kommunale innkjøpsordninger. De måtte kutte ut egenproduksjon, og andre selskaper spesialiserte seg på apotek- og helseprodukter Butikken var det eneste godkjente firmaet for salg av brystproteser mellom Stavanger og Bergen, og hadde i snitt 15–20 kunder i måneden.

Referanser
----------

1. 1 2   www.h-avis.no[Hentet fra Wikidata]
2. ↑  «Norges KFUM-speideres hederstegn i gull». *www.leksikon.speidermuseet.no* **(norsk)**. 20. august 2017. Besøkt 6. januar 2020.
3. ↑  «(+) En bauta og bypatriot er død»Betalt abonnement kreves. *www.h-avis.no* **(norsk)**. 5. desember 2018. Besøkt 31. desember 2019.
4. ↑  «Meldte seg ut av KrF». *www.h-avis.no* **(norsk)**. 30. juli 2003. Besøkt 13. juli 2020.
5. ↑  «(+) Han var første dåpsbarn»Betalt abonnement kreves. *www.h-avis.no* **(norsk)**. 25. september 2013. Besøkt 6. januar 2020.
6. 1 2  Aars, Ivar (1985). *Trekant og lilje : 40 år med Norges KFUM-speidere*. Oslo: Norges KFUM-speidere. s. 16, 78. ISBN 8299135605.
7. ↑  Areklet, Ingmar (1992). *Dagens gutter - morgendagens menn : Haugesund KFUM gjennom hundre år : 1892 - 1992*. Haugesund KFUM. s. 83. ISBN 8299270618.
8. ↑  «Rogaland norges største KFUM-speiderkrets». *Haugesunds Avis*. 07.03.1972. s. 7.
9. ↑  «Tysværbu i KFUM-speidernes landsstyre». *Huagesunds Avis*. 23.03.1983. s. 3.
10. ↑  «O.J. hanssen 100 år: velduftende tradisjon». *Haugesunds avis*. 11. oktober 1989. s. 13.
11. 1 2  «(+) 70 år, elsker jobben»Betalt abonnement kreves. *www.h-avis.no* **(norsk)**. 13. oktober 2014. Besøkt 6. januar 2020.
12. ↑  «Dødsannonse». *Haugesunds Avis*. 14. januar 1972. s. 2.
13. ↑  «(+) – Det hadde vært enklere å gi opp i motgang om vi ikke hadde holdt på så lenge»Betalt abonnement kreves. *www.h-avis.no* **(norsk)**. 9. november 2019. Besøkt 6. januar 2020.
14. ↑  «ikke fritt valg av brystproteser». *Haugesunds avis*. 3. juli 1989.

Eksterne lenker
---------------

* (en) Karl Johan Stensland – kategori av bilder, video eller lyd på Commons Rediger på Wikidata